Mikuláš Dzurinda
Mikuláš Dzurinda, f. 1955, slovakisk økonom og politiker. Dzurinda, der var ledende medlem af Den Kristelig Demokratiske Bevægelse, KDU, blev 1998 leder af en bred koalition, som stillede op mod Mečiar ved parlamentsvalget samme år. Koalitionen vandt valget, og Dzurinda blev premierminister. Han indledte en række reformer og et opgør med Mečiar-tiden, hvilket i 2004 førte til Slovakiets medlemskab af NATO og EU. Han var premierminister til 2006.